નવી દિલ્હીઃ સ્માર્ટ ફોનના વૈશ્વિક વેચાણમાં વર્ષ 2017ના ચોથા ત્રિમાસિક ગાળામાં 4.6 ટકાનો ઘટાડો નોંધાયો છે. આમ થતાં સેમસંગે 18.2 ટકા સાથે બજારમાં પોતાનું ઉચ્ચ સ્થાન જાળવી રાખ્યું છે. ગાર્ટનરના રીપોર્ટમાં આ જાણકારી આપવામાં આવી છે. ગાર્ટનરે જણાવ્યું કે વર્ષ 2004 બાદથી પ્રથમવાર સ્માર્ટ ફોનના વેચાણમાં ઘટાડો નોંધાયો છે. રીપોર્ટમાં કહેવામાં આવ્યું છે કે દક્ષિણ કોરિયાની દિગ્ગજ કંપનીના વેચાણમાં પ્રતિ વર્ષના આધાર પર 2017ના ચોથા ત્રિમાસિક ગાળામાં 3.6 ટકાનો ઘટાડો નોંધાયો હતો, પરંતુ આમ છતાં કંપનીએ પોતાના મુખ્ય સ્પર્ધક એપલને પછાડતાં વૈશ્વિક સ્માર્ટફોન બજારમાં પોતાનું શીર્ષ સ્થાન જાળવી રાખ્યું છે.